Lögreglan á höfuðborgarsvæðinu var kölluð út til verslunar í Háaleitis - og Bústaðarhverfinu skömmu fyrir klukkan 17 í dag þar sem fimmtán manns voru grunaðir um hnupl eða þjófnað . Að sögn lögreglu er málið nú í vinnslu en engar aðrar upplýsingar liggja fyrir . Þá var annar maður handtekinn í hverfinu klukkutíma fyrr vegna gruns um þjófnað í verslun . Maðurinn var í kjölfarið vistaður í fangageymslu lögreglu og er málið nú í rannsókn . Handtekinn vegna ógnandi hegðunar Lögreglu barst einnig tilkynning um mann í annarlegu ástandi í miðbænum en hann var handtekinn vegna ógnandi hegðunar og brot á blygðunarsemi . Maðurinn er nú vistaður í fangageymslu lögreglu vegna rannsókn málsins . Tilkynnt var um bílveltu við Elliðavatnsveg í Garðabæ rétt fyrir klukkan 13 í dag en ökumaður bílsins hafði þá misst stjórn á bílnum vegna hálku . Bíllinn valt einu sinni en endaði á hjólunum og var ökumaðurinn fluttur á slysadeild .